
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
«ΧΡΗΜΑΤΟΟΙΚΟΝΟΜΙΚΗ ΔΙΟΙΚΗΣΗ»
ΑΝΑΚΟΙΝΩΣΗ

Υποβολή Διπλωματικών Εργασιών 
Οι Διπλωματικές Εργασίες (ΔΕ) των Μεταπτυχιακών Φοιτητών του Γ΄ εξαμήνου ακαδ.έτους 2026-2027, του ΠΜΣ στη «Χρηματοοικονομική Διοίκηση» θα πρέπει να ολοκληρωθούν και να υποβληθούν σύμφωνα με τις σχετικές διαδικασίες έως τη Δευτέρα 1 Φεβρουαρίου 2027, σύμφωνα με τον Οδηγό Συγγραφής ΔΕ και την εξ αποστάσεως λειτουργία του ΠΜΣ. 

ΟΔΗΓΙΕΣ ΥΠΟΒΟΛΗΣ ΤΩΝ ΔΕ

Για την υποβολή και παρουσίαση μιας ΔΕ απαιτούνται τα παρακάτω:
1. Ένα (1) αντίγραφο της ΔΕ αποστέλλεται στη Γραμματεία του ΠΜΣ σε ηλεκτρονική μορφή (σε αρχεία word και pdf) στο email: finman@ihu.gr και γίνεται κοινοποίηση του email στον Επιβλέποντα Καθηγητή της ΔΕ (για ενημέρωση της υποβολής της ΔΕ, η οποία προγενέστερα έχει ελεγχθεί για λογοκλοπή).

2. Υπεύθυνη δήλωση (όπως ενότητα «Ζ» του Οδηγού Συγγραφής ΔΕ), η οποία παρατίθεται στη συνέχεια και θα πρέπει να αποσταλεί ηλεκτρονικά στη Γραμματεία, αφού πρώτα έχει υπογραφεί ψηφιακά (μέσω gov.gr).

3. Μετά την ολοκλήρωση της εκπόνησης και παρουσίασης της ΔΕ, οι μεταπτυχιακοί φοιτητές θα πραγματοποιούν την κατάθεσή της στο Ιδρυματικό Αποθετήριο της Βιβλιοθήκης, αποκλειστικά μέσω της διαδικασίας αυτοαπόθεσης. Ο οδηγός είναι αναρτημένος στους παρακάτω συνδέσμους: https://www.ihu.gr/it-directorate#idrymatiko-apothetirio
https://www.ihu.gr/vivliothiki-kentro-pliroforisis/serres#idrymatiko-apothetirio 
Για οποιαδήποτε απορία ή υποστήριξη σχετικά με τη διαδικασία, οι φοιτητές μπορούν να επικοινωνούν με την κα. Γρηγοριάδου Σοφία, υπεύθυνη για το Ιδρυματικό Αποθετήριο της Βιβλιοθήκης της Πανεπιστημιούπολης Σερρών του ΔΙΠΑΕ: email: sofialib@ihu.gr. τηλέφωνο: 2321049177.
4. Μετά την ολοκλήρωση της αυτοαπόθεσης από τον φοιτητή και την έγκρισή της από την υπεύθυνη Βιβλιοθηκονόμο, θα αποστέλλεται αυτόματα σχετικό email επιβεβαίωσης στη Γραμματεία που αποτελεί στο εξής τη Βεβαίωση Απόθεσης της εργασίας στο Ιδρυματικό Αποθετήριο.
Ο Διευθυντής του ΠΜΣ
Παζάρσκης Μιχαήλ
Καθηγητής
ΥΠΕΥΘΥΝΗ ΔΗΛΩΣΗ
ΠΡΟΣ: ΠΜΣ «Χρηματοοικονομική Διοίκηση» του Τμήματος Οικονομικών Επιστημών
Όνομα:

Επώνυμο:

Αριθμός Μητρώου:

Τηλέφωνο:

Δ/νση: 

Εmail:

Υπεύθυνη Δήλωση

Με ατομική μου ευθύνη και γνωρίζοντας τις κυρώσεις που προβλέπονται στον  Οδηγό Εκπόνησης Διπλωματικής Εργασίας του ΠΜΣ «Χρηματοοικονομική Διοίκηση» του Τμήματος Οικονομικών Επιστημών, δηλώνω υπεύθυνα ότι για τη συγγραφή της διπλωματικής μου εργασίας δεν χρησιμοποίησα ολόκληρο ή μέρος έργου άλλου συγγραφέα χωρίς να γίνεται αναφορά στην πηγή προέλευσης (βιβλίο, άρθρο από επιστημονικό περιοδικό ή εφημερίδα, ιστοσελίδα κ.λπ.) και ότι χρησιμοποίησα μόνον τις πηγές που αναφέρονται στη βιβλιογραφία.

Ημερομηνία: …/…./202….
Ο – Η Δηλ…….

(Υπογραφή)

ΠΑΝΕΠΙΣΤΗΜΙΟΥΠΟΛΗ ΣΕΡΡΩΝ


ΣΧΟΛΗ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ


ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ











